24. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 737/79 της 11/25 Ιουν. 1980 (ΦΕΚ Β΄ 570) Περί συστάσεως συνεργείων ερεύνης προς διαπίστωση των χρησιμοποιουμένων πρώτων υλών και καυσίμων, ως και των δαπανών μισθών και ημερομισθίων, για την παραγωγή βιομηχανικών ή βιοτεχνικών προϊόντων εξαγομένων στο εξωτερικό. Έχοντας υπόψη: 1.Τις διατάξεις του άρθρ. 6 του Νόμ. 2861/54 «περί ενισχύσεως της εξαγωγής βιομηχανικών και άλλων εγχωρίων προϊόντων». 2.Τις διατάξεις του άρθρ. 1 του Π.Δ/τος αριθ. 719/1975 «περί βελτιώσεως διαδικασιών τινων κατά την έκδοσιν διοικητικών πράξεων κ.λ.π.». 3.Την από 22.9.78 γνωμοδότηση της επιτροπής του άρθρ. 6 του ανωτέρω Νόμ. 2861/1954. 4.Τη Δ. 2652/66/20.5.80 (ΦΕΚ 497/Β/28.5.80) απόφαση του Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών», αποφασίζουμε: Άρθρ.1.-Για τη διενέργεια ελέγχων προς εξακρίβωση των πρώτων υλών, των καυσίμων, των υλικών συσκευασίας και των μισθών και ημερομισθίων, που απαιτούνται για την παραγωγή εγχωρίων βιομηχανικών και άλλων προϊόντων, εξαγομένων στο εξωτερικό, προς επιστροφή, κατ’ εφαρμογή των διατάξεων του νόμ. 2861/54 των δασμών και λοιπών επιβαρύνσεων ή την καθιέρωση προσωρινής ατελείας, συνιστώνται στις Τελωνειακές Περιφέρειες, ένα ή περισσότερα συνεργεία, στα οποία ανατίθεται η διενέργεια των κατά τα ανωτέρω ελέγχων. Άρθρ.2.-1.Ως Πρόεδρος των εν λόγω συνεργείων θα ορίζεται ένας Τελωνειακός υπάλληλος ΑΤ1 κατηγορίας με βαθμό τουλάχιστο 4ο, κατόπιν αποφάσεως του Προϊσταμένου της οικείας Τελωνειακής Περιφερείας. Στα συνεργεία αυτά θα μετέχουν, κατά περίπτωση, σαν μέλη, ένας Εφοριακός Ελεγκτής, ένας Χημικός του Γενικού Χημείου του Κράτους και ένας τεχνικός υπάλληλος του Υπουργείου Βιομηχανίας και Ενεργείας. Επίσης είναι δυνατόν να ζητηθεί η συμμετοχή, σαν μέλους και ετέρου υπαλλήλου άλλης ειδικότητος, εάν τούτο κριθεί απαραίτητο, αναλόγως της φύσεως της ερεύνης που πρόκειται να διεξαχθεί. 2.Επί διεξαγωγής ερεύνης για τη διαπίστωση των δαπανηθέντων μισθών και ημερομισθίων, προς επιστροφή των διαφορών εργοδοτικών επιβαρύνσεων, θα μετέχει στα εν λόγω συνεργεία υπάλληλος του Ιδρύματος Κοινωνικών Ασφαλίσεων ή και άλλου Ασφαλιστικού Οργανισμού, κυρίας ή επικουρικής ασφαλίσεως. Σελ. 458,16(β) Τεύχος Ζ21-Σελ. 132 3.Τα μέλη των συνεργείων θα ορίζονται από τις αρμόδιες υπηρεσίες τους και θα επιλαμβάνονται των διατασσομένων ελέγχων, ύστερα από πρόσκληση των προέδρων. Άρθρ.3.-Οι σχετικές, περί συγκροτήσεως συνεργείων ερεύνης, αιτήσεις των ενδιαφερομένων επιχειρήσεων θα υποβάλλονται στη 2η Δ/νση Τελ/κών Οικονομικών Συστημάτων (Τμήμα Γ΄) της Γενικής Δ/νσεως Τελωνείων του Υπουργείου Οικονομικών, η οποία, εφόσον κριθεί ότι πρέπει να διενεργηθεί έρευνα, θα τις μεταβιβάζει στις αρμόδιες Τελωνειακές Περιφέρειες, για τον ορισμό των Προέδρων και θα τις κοινοποιεί στις λοιπές υπηρεσίες για την πλήρη συγκρότηση των συνεργείων. Άρθρ.4.-Κατά τις έρευνες που θα διεξάγουν τα συνεργεία θα καθορίζουν, χρησιμοποιώντας κάθε πρόσφορη μέθοδο, ύστερα και από το διεξοδικό οικονομοτεχνικό έλεγχο των παραγωγικών στοιχείων της επιχειρήσεως, (έλεγχος βιβλίων, πραγματοποίηση πειραμάτων κλπ.), τις πρώτες και βοηθητικές ύλες, κατ’ είδος και ποσότητα, ως και τα καύσιμα που απαιτούνται για την παραγωγή μιας μονάδος ετοίμου προϊόντος. Θα καθορίζουν επίσης τους μισθούς και τα ημερομίσθια που απαιτούνται για τον ίδιο σκοπό, εφόσον και η περίπτωση αυτή αποτελέσει αντικείμενο έρευνας. 2.Περί του αποτελέσματος της ως ανωτέρω ερεύνης θα συντάσσεται λεπτομερής έκθεση και σύμφωνα με τις οδηγίες που έχουν δοθεί με την αριθ. 7/1968 ΕΔΥΟ και την αριθ. Δ. 10913/225/1973 διαταγή του Υπουργείου Οικονομικών. Η έκθεση αυτή θα υποβάλλεται, σε δύο αντίτυπα, στη 2η Δ/νση Τελωνειακών Οικονομικών Συστημάτων της Γενικής Δ/νσεως Τελωνείων του Υπουργείου Οικονομικών, για τα περαιτέρω. 3.Τα αναγραφόμενα στις εν λόγω εκθέσεις στοιχεία πρέπει να είναι πλήρη και σαφή, ώστε η επιστροφή του άρθρ. 6 του Νόμ. 2861/54 να δύναται να διαμορφώνει ακριβή γνώμη, χωρίς να παρίσταται ανάγκη συγκεντρώσεως συμπληρωματικών στοιχείων και πληροφοριών. 4.Σε ειδικές περιπτώσεις δύναται να ορίζεται ως Πρόεδρος του συνεργείου ερεύνης Επιθεωρητής Τελωνείων ή Τελωνειακός υπάλληλος με βαθμό 2ο έως και 4ο με απ’ ευθείας διαταγή του Υπουργείου Οικονομικών (Γενική Δ/νση Τελωνείων), εφαρμοζομένων κατά τα λοιπά των ανωτέρω οριζομένων. Η απόφασή μας αριθ. Δ. 1108/502/9.11.78 καταργείται. 30.Ζ.θ.24 Ατέλειες υπέρ της βιομηχανίας 